CELEX: 22018D1181
Language: lt
Date: 1480636800000
Title: 2016 m. gruodžio 2 d. EEE jungtinio komiteto sprendimas Nr. 245/2016, kuriuo iš dalies keičiamas EEE susitarimo XIII priedas (Transportas) [2018/1181]

23.8.2018   
               
               
                  LT
               
               
                  Europos Sąjungos oficialusis leidinys
               
               
                  L 215/42
               
            
         EEE JUNGTINIO KOMITETO SPRENDIMAS
         Nr. 245/2016
         2016 m. gruodžio 2 d.
         kuriuo iš dalies keičiamas EEE susitarimo XIII priedas (Transportas) [2018/1181]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. kovo 31 d. Komisijos įgyvendinimo reglamentas (ES) 2016/472, kuriuo dėl termino „Komisijos inspektorius“ apibrėžties iš dalies keičiamas Reglamentas (ES) Nr. 72/2010 (1);
                  
               
                     (2)
                  
                  
                     todėl EEE susitarimo XIII priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priedo 66hc punktas (Komisijos reglamentas (ES) Nr. 72/2010) iš dalies keičiamas taip:
            
                        1.
                     
                     
                        Papildoma šiuo sakiniu:
                        „su pakeitimais, padarytais:
                        
                                    —
                                 
                                 
                                    
                                       32016 R 0472: 2016 m. kovo 31 d. Komisijos įgyvendinimo reglamentu (ES) 2016/472 (OL L 85, 2016 4 1, p. 28).“
                                 
                              
                  
                        2.
                     
                     
                        b adaptacijos tekstas pakeičiamas taip:
                        „6 straipsnio 2 dalis papildoma taip:
                        Atlikdama patikrinimus, ELPA priežiūros institucija gali pasitelkti ELPA valstybių narių nurodytus nacionalinius auditorius, taip pat Komisijoje dirbančius inspektorius.“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2016/472 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2016 m. gruodžio 3 d., jei buvo pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2016 m. gruodžio 2 d.
            
               
                  EEE jungtinio komiteto vardu
               
               
                  Pirmininkė
               
               Bergdís ELLERTSDÓTTIR
            
         
         
            (1)  OL L 85, 2016 4 1, p. 28.
         
            (*1)  Konstitucinių reikalavimų nenurodyta.